**Ministru kabineta noteikumu projekta “Preču zīmju reģistrācijas pieteikumu un pēcreģistrācijas procedūru noteikumi” sākotnējās ietekmes novērtējuma ziņojums (anotācija).**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts “Preču zīmju reģistrācijas pieteikumu un pēcreģistrācijas procedūru noteikumi” (turpmāk – Noteikumu projekts) izstrādāts, pamatojoties uz Preču zīmju likuma 28. panta astoto daļu, 29. panta vienpadsmito daļu un 30. panta sesto daļu, nacionālajos normatīvajos aktos ieviestu Eiropas Parlamenta un Padomes 2015. gada 16. decembra Direktīvu (ES) 2015/2436, ar ko tuvina dalībvalstu tiesību aktus attiecībā uz preču zīmēm (turpmāk – Preču zīmju direktīva), kā arī 2006. gada 27. marta Singapūras līgumu par preču zīmēm (Singapore Treaty on the Law of Trademarks; turpmāk – Singapūras līgums), kas regulē preču zīmju reģistrācijas administratīvo procedūru elementus šā līguma dalībvalstīs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Kā viena no galvenajām izmaiņām, kas ieviesta ar Preču zīmju direktīvu, ir preču zīmes grafiskā atveidojuma prasības atcelšana. Šīs prasības atcelšana dod iespēju reģistrēt jaunu veidu preču zīmes un pieņemt preču zīmju atveidojumus formātos, kas valstu vai reģionālajās sistēmās agrāk nebija paredzēti, piemēram, audio un videofailus. Turklāt tas atvieglos dažu jau atzītu preču zīmju veidu atveidošanu un uzlabos atveidojumu precizitāti. Ņemot vērā iepriekš minēto, ir nepieciešams izstrādāt normatīvo aktu, kurā būtu precizēta preču zīmes atveidošanas kārtība atkarībā no tās veida.
2. Singapūras līgums regulē preču zīmju reģistrācijas administratīvās procedūras līguma dalībvalstīs. Singapūras līguma mērķis ir šādas procedūras iespējami vienkāršot un starptautiski saskaņot, tādējādi atvieglojot preču zīmju pieteicējiem un īpašniekiem veikt tās darbības, kas saistītas ar preču zīmju tiesību iegūšanu un uzturēšanu spēkā dažādās valstīs. Singapūras līgumā ir ietverti nosacījumi, ka katra līgumslēdzēju puse šo līgumu piemēro visiem tiem apzīmējumu veidiem, kurus tā ļauj reģistrēt kā preču zīmes, ieskaitot netradicionālos preču zīmju veidus, piemēram, hologrammas, skaņu un kustību zīmes, turklāt puses brīvi varēs izvēlēties pieteicēja komunikācijas formas ar tās preču zīmju iestādi, ieskaitot elektroniskos saziņas veidus.

Galvenie Singapūras līgumā ietvertie nosacījumi ir šādi:1) katra līgumslēdzēja puse šo līgumu piemēro visiem tiem apzīmējumu veidiem, kurus tā ļauj reģistrēt kā preču zīmes, ieskaitot netradicionālos preču zīmju veidus (hologrammas, skaņu zīmes, kustību zīmes u.tml.) un ņem vērā šādu zīmju specifiku;2) līgumslēdzējas puses brīvi izvēlas pieteicēja komunikācijas formas ar tās preču zīmju iestādi, ieskaitot elektroniskos saziņas veidus;3) līgumslēdzējas puses nodrošina pieteicējam kādu no paredzētajām procedūrām nokavētu termiņu gadījumos (termiņa pagarināšana, lietvedības turpināšana, tiesību atjaunošana);4) līgumā iekļauj noteikumus attiecībā uz licenču reģistrāciju un sekām, ko izraisa licences reģistrēšana vai nereģistrēšana.Ņemot vērā pašreizējo situāciju Latvijas normatīvajos aktos, secināms, ka līdz šim detalizēti noteikumi, par tiesību nodošanu un licencēšanu nav izstrādāti, līdz ar to, lai atvieglotu procedūru preču zīmju pieteicējiem, nepieciešams izstrādāt jaunu normatīvo aktu, kurā šī informācija tiktu ietverta.  |
| 3. | Projekta izstrādē iesaistītās institūcijas un publiskas personas kapitālsabiedrības | Patentu valde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir rūpnieciskā īpašuma tiesību pieteicēji, īpašnieki (Patentu valdes pakalpojumu lietotāji), šo personu pārstāvji. Mērķgrupas aptuveno lielumu vai īpatsvaru nav iespējams precīzi noteikt, jo Noteikumu projekts attiecas uz Patentu valdes pakalpojumu lietotājiem gan Latvijā, gan citās valstīs. Tās ir gan juridiskas, gan fiziskas personas, pamatā tie ir komersanti, tehnisko un eksakto zinātņu speciālisti, inženieri, rūpniecības uzņēmumu pārstāvji un patentpilnvarnieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums padara personām pieejamākus Patentu valdes pakalpojumus. Noteikumu projekts nodrošina personām vienlīdzīgas tiesības un iespējas izmantot Noteikuma projektā noteikto regulējumu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes direktīva (ES) 2015/2436 (2015. gada 16. decembris), ar ko tuvina dalībvalstu tiesību aktus attiecībā uz preču zīmēm (pārstrādātā redakcija) (dokuments attiecas uz EEZ).
 |
| 2. | Citas starptautiskās saistības | 2006. gada 27. marta Singapūras līgums par preču zīmēm (Singapore Treaty on the Law of Trademarks). |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju, vai reorganizāciju. |
| 3. | Cita informācija | Nav. |

 Ministru prezidents A.K. Kariņš

Spalvēna 67099635

kintija.spalvena@lrpv.gov.lv